《信阳道中次陈守韵》
宋代·林希逸

古岭才成径，荒林间有家。柳眠腰袅娜，桑老骨槎牙。

野麦三分草，山篱一半花。挟书来万里，飘泊负生涯。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。